Eruktasi

Eruktasi atau juga dikenali umumnya sebagai serdawa () atau sendawa atau sereda () adalah pembebasan gas dari saluran pencernaan (termasuk esofagus dan perut) haiwan melalui mulut. Pelepasan ini biasanya menghasilkan bunyi yang dapat didengari.

 Punca 
Keadaan ini boleh datang dari beberapa punca:

 Penelanan udara ketika makan atau minum; gas yang dikeluarkan sering terdiri dari campuran nitrogen dan oksigen.
 Pengambilan minuman yang mengandungi karbon dioksida seperti bir dan minuman ringan; gas yang dikeluarkan adalah sisa karbon dioksida yang berlebihan.
 Kesan sampingan pengambilan ubat merawat kencing manis seperti metformina dan eksenatida terutama pada dos yang lebih tinggi; kesan ini sering hilang dalam beberapa minggu.
 Punca lain termasuk: alahan makanan, penyakit pundi hempedu, refluks esofagus, H. pylori, penyakit refluks asid dan gastritis.

 Rujukan